L&E รับประกาศนียบัตรต่อต้านทุจริต
 รับประกาศนียบัตรภาคเอกชนไทยในการต่อต้านทุจริต (CAC) ณ ห้องแกรนด์บอลรูม โรงแรมเชอราตัน แกรนด์ สุขุมวิท เมื่อเร็ว ๆ นี้
15 มิ.ย. 2561

 คุณอนันต์ กิตติวิทยากุล (ซ้าย) กรรมการผู้จัดการ บริษัทไลท์ติ้ง แอนด์ อีควิปเมนท์ จำกัด (มหาชน) หรือ L&amp;E รับมอบประกาศนียบัตรในโอกาสที่ L&amp;E ผ่านกระบวนการรับรองและเป็นสมาชิกแนวร่วมปฏิบัติของภาคเอกชนไทยในการต่อต้านทุจริตอย่างสมบูรณ์ (The Private Sector Collective Action Coalition Against Corruption หรือ CAC) จากคุณประมนต์ สุธีวงศ์ (ขวา) ประธานองค์กรต่อต้านคอร์รัปชัน (ประเทศไทย) ณ ห้องแกรนด์บอลรูม โรงแรมเชอราตัน แกรนด์ สุขุมวิท เมื่อเร็ว ๆ นี้
โดยโครงการ CAC เป็นความริเริ่มของภาคเอกชนไทยในการมีส่วนร่วมในการแก้ไขปัญหาการทุจริตคอร์รัปชัน ด้วยการส่งเสริมให้บริษัทต่างๆ กำหนดนโยบายและแนวปฏิบัติในการปฏิเสธการรับและจ่ายสินบน รวมถึงการทุจริตคอร์รัปชันในทุกรูปแบบ